PRIJEDLOG

Temeljem članka 35. stavka 1. točke 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15-ispravak, 123/17, 98/19) te članka članka  31. Statuta Općine Dekanovec („Službeni glasnik Međimurske županije“ broj 3/18), Općinsko vijeće Općine Dekanovec na 16. sjednici održanoj dana ___.06.2020. godine, donosi 

I. IZMJENE I DOPUNE STATUTA OPĆINE DEKANOVEC

Članak 1.
U Statutu Općine Dekanovec („Službeni glasnik Međimurske županije“ broj 3/18), dalje: Statut, u članku 21. u stavku 1. i 2. brišu se riječi „središnjem“ i „središnje“.

Članak 2.
U članku 34. točci 11. riječi „Predstojniku ureda državne uprave Međimurske županije“ zamjenjuje se riječima „nadležnom tijelu državne uprave u čijem je djelokrugu opći akt“.

						Članak 3.
U članku 44. točci 30. riječ „preneseni“ zamjenjuje se riječju „povjereni“.

      Članak 4.
U članku 47. točci 1. riječi „predstojnika Ureda državne uprave u Međimurskoj županiji“ mijenjaju se riječima „nadležno tijelo državne uprave u čijem je djelokrugu opći akt“.

						 Članak 5.
U članku 52. stavku 1. riječi „preneseni na Općinu Dekanovec“ zamjenjuju se riječima „povjereni Općini Dekanovec“.

Članak 6.
Članak 70. mijenja se i glasi:

„Članak 94.
Jedinstveni upravni odjel Općine u izvršavanju općih akata Općinskog vijeća i u obavljanju povjerenih poslova državne uprave donosi pojedinačne akte kojima se rješava o pravima, obvezama i pravnim interesima fizičkih i pravnih osoba (upravne stvari) u prvom stupnju.
Protiv pojedinačnih akata koje donosi Jedinstveni upravni odjel Općine Dekanovec u obavljanju povjerenih poslova državne uprave može se izjaviti žalba nadležnom tijelu državne uprave u skladu s posebnim zakonom kojim se uređuje pojedino upravno područje.
Protiv pojedinačnih akata iz stavka 1. ovog članka koja Jedinstveni upravni odjel Općine Dekanovec donosi u izvršavanju općih akata Općinskog vijeća može se izjaviti žalba nadležnom upravnom tijelu Međimurske županije.
Na donošenje pojedinačnih akata shodno se primjenjuju odredbe Zakona o općem upravnom postupku i drugih propisa.
U izvršavanju općih akata Općinskog vijeća pojedinačne akte donose i pravne osobe kojima su odlukom Općinskog vijeća, u skladu sa zakonom zakona, povjerene javne ovlasti.“

Članak 7.
Članak 71. mijenja se i glasi: „Nadzor zakonitosti općih akata Općinskog vijeća u njegovom samoupravnom djelokrugu obavljaju nadležna tijela državne uprave, svako u svojem djelokrugu, sukladno posebnom zakonu.“

						Članak 8.
Ove izmjene i dopune Statuta Općine Dekanovec stupaju na snagu osmog dana od dana objave u „Službenom glasniku Međimurske županije“. 

				OPĆINSKO VIJEĆE OPĆINE DEKANOVEC

KLASA: 021-05/20-01/02
URBROJ: 2109/20-02-20-
Dekanovec, ____.06.2020.

Predsjednica Općinskog vijeća
Općine Dekanovec
                                             Suzana Petak                                          


Prijedlog izmjena i dopuna Statuta Općine Dekanovec podnosi Odbor za Statut i Poslovnik

Obrazloženje:
Zakonom o izmjenama i dopunama Zakona o lokalnoj i područnoj (regionalnoj) samoupravi („Narodne novine“ broj 98/19) koji je stupio na snagu 01.01.2020. godine utvrđene su izmjene Zakona o lokalnoj i područnoj (regionalnoj) samoupravi zbog kojih je potrebno prići izmjenama Statuta Općine Dekanovec.
Temeljem navedenog podnosi se prijedlog kao u prilogu.














PRIJEDLOG

Temeljem članka 35. stavka 1. točke 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15-ispravak, 123/17, 98/19) te članka članka  31. Statuta Općine Dekanovec („Službeni glasnik Međimurske županije“ broj 3/18), Općinsko vijeće Općine Dekanovec na 16. sjednici održanoj dana ___.06.2020. godine, donosi 

II. IZMJENE I DOPUNE POSLOVNIKA OPĆINSKOG VIJEĆA
 OPĆINE DEKANOVEC

Članak 1.
U Poslovniku Općinskog vijeća Općine Dekanovec („Službeni glasnik Međimurske županije“ broj 6/13, 9/18), dalje: Poslovnik, u članku 2. u stavku 1. briše se riječ „središnjeg“.

Članak 2.
U članku 24. točci 11. riječi „Predstojniku ureda državne uprave Međimurske županije“ zamjenjuje se riječima „nadležnom tijelu državne uprave u čijem je djelokrugu opći akt“.

						
						Članak 3.
Ove izmjene i dopune Poslovnika Općinskog vijeća Općine Dekanovec stupaju na snagu osmog dana od dana objave u „Službenom glasniku Međimurske županije“. 

				OPĆINSKO VIJEĆE OPĆINE DEKANOVEC

KLASA: 021-05/20-01/02
URBROJ: 2109/20-02-20-
Dekanovec, ____.06.2020.

Predsjednica Općinskog vijeća
Općine Dekanovec
                                             Suzana Petak                                          


Prijedlog izmjena i dopuna Poslovnika Općinskog vijeća Općine Dekanovec podnosi Odbor za Statut i Poslovnik

Obrazloženje:
Zakonom o izmjenama i dopunama Zakona o lokalnoj i područnoj (regionalnoj) samoupravi („Narodne novine“ broj 98/19) koji je stupio na snagu 01.01.2020. godine utvrđene su izmjene Zakona o lokalnoj i područnoj (regionalnoj) samoupravi zbog kojih je potrebno prići izmjenama Poslovnika Općinskog vijeća Općine Dekanovec.
Temeljem navedenog podnosi se prijedlog kao u prilogu.

PRIJEDLOG

Na temelju članka 31. stavka 13. Zakona o poljoprivrednom zemljištu u vlasništvu Republike Hrvatske („Narodne novine“ br. 20/18, 115/18 i  98/19) i članka 31. Statuta Općine Dekanovec („Službeni glasnik Međimurske županije“ broj 3/18), Općinsko vijeće Općine Dekanovec na 16. sjednici održanoj dana ___.06.2020. godine, donosi 

O D L U K U
o osnivanju i imenovanju Povjerenstva za zakup poljoprivrednog zemljišta u vlasništvu države na području Općine Dekanovec

Članak 1.
Ovom Odlukom se osniva i imenuje Povjerenstvo za zakup poljoprivrednog zemljišta u vlasništvu države za područje Općine Dekanovec. Povjerenstvo čini pet članova: po jedan predstavnik pravne, geodetske i agronomske struke te dva predstavnika Općinskog vijeća Općine Dekanovec. 

Članak 2.
U Povjerenstvo za zakup poljoprivrednog zemljišta u vlasništvu države na području Općine Dekanovec (u daljnjem tekstu: Povjerenstvo) imenuju se: 

1) Monika Magdalenić, ing.agr., 
2) Josip Goričanec, mag.ing.geod.et geoinf.,
3) Marjana Bočkaj, struč.spec.admin.publ,
4) Melani Baumgartner, član Općinskog vijeća, 
5) Katarina Kolarić, član Općinskog vijeća.

						Članak 3.
Članovi Povjerenstva kao i članovi njihovih obiteljskih poljoprivrednih gospodarstava ne mogu biti sudionici javnog natječaja za zakup koje je u nadležnosti rada ovog Povjerenstva.

      Članak 4.
Povjerenstvo predlaže Općinskom vijeću Općine Dekanovec odluku o izboru najpovoljnije ponude za zakup poljoprivrednog zemljišta u vlasništvu države. 

						 Članak 5.
Stručne poslove za potrebe Povjerenstva vezane uz provedbu postupaka javnog natječaja za zakup poljoprivrednog zemljišta u vlasništvu Republike Hrvatske, kao i sve ostale poslove, obavlja Jedinstveni upravni odjel Općine Dekanovec. 

						Članka 6.
Ova Odluka stupa na snagu dan nakon dana objave u „Službenom glasniku Međimurske županije“. 

				OPĆINSKO VIJEĆE OPĆINE DEKANOVEC

KLASA: 021-05/20-01/02
URBROJ: 2109/20-02-20-
Dekanovec, ____.06.2020.

Predsjednica Općinskog vijeća
Općine Dekanovec
                                             Suzana Petak                                          


Prijedlog Odluke podnosi općinski načelnik Ivan Hajdarović.

Obrazloženje:
Člankom 31. Zakona o poljoprivrednom zemljištu („Narodne novine“ broj 20/18, 115/18 i 98/19) propisano je, između ostalog da odluku o izboru najpovoljnije ponude za zakup donosi općinsko Vijeće na čijem se području zemljište nalazi na prijedlog Povjerenstva za zakup poljoprivrednog zemljišta  u vlasništvu države na području Općine Dekanovec. Povjerenstvo za zakup imenuje predstavničko tijelo jedinica lokalne samouprave, a čini ga pet članova: po jedan predstavnik pravne, geodetske i agronomske struke te dva predstavnika općinskog ili vijeća, na čijem se području zemljište nalazi.
Članovi Povjerenstva kao i članovi njihovih obiteljskih poljoprivrednih gospodarstava ne mogu biti sudionici javnog natječaja za zakup koje je u nadležnosti rada ovog Povjerenstva.

Temeljem navedenog podnosi se prijedlog kao u prilogu.
























PRIJEDLOG!!!
Na temelju članka 31. i 32. Zakona o vatrogastvu („Narodne novine“ broj 125/19), članka 13. Zakona o ustanovama („Narodne novine“ broj 76/93, 29/97, 47/99, 35/08, 127/19) i članka 31. Statuta Općine Dekanovec („Službeni glasnik Međimurske županije“ broj 3/18), Općinsko vijeće Općine Dekanovec je na svojoj 16. sjednici održanoj ________2020. godine  donijelo 

ODLUKU O DOPUNI
ODLUKE O PREUZIMANJU DIJELA OSNIVAČKIH PRAVA GRADA ČAKOVCA 
NAD USTANOVOM JAVNA VATROGASNA POSTROJBA GRADA ČAKOVCA   

Članak 1.
U Odluci o preuzimanju dijela osnivačkih prava Grada Čakovca nad ustanovom Javna vatrogasna postrojba Grada Čakovca („Službeni glasnik Međimurske županije“ broj 19/11), iza članka 5. dodaju se novi članci koji glase:

„Članak 6.
	Osnivačka prava i dužnosti, Osnivač ostvaruje sukladno posebnim propisima kojima se uređuje područje vatrogastva i javnih ustanova.

Članak 7. 
	Djelatnost Javne vatrogasne postrojbe Čakovec je sudjelovanje u provedbi preventivnih mjera zaštite od požara i eksplozija, gašenje požara, spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u ekološkim i inim nesrećama. 
	Osim osnovne djelatnosti iz stavka 1. ovog članka, Javna vatrogasna postrojba Čakovec vrši pružanje usluga vatrogasnih osiguranja i tehničke zaštite, osposobljavanje  i usavršavanje vatrogasnih kadrova, održavanje vatrogasne opreme, punjenje vatrogasnih aparata i osposobljavanje građanstva za provođenje mjera zaštite od požara. 
	Javna vatrogasna postrojba Čakovec može obavljati i druge djelatnosti ako se one u manjem opsegu ili uobičajeno obavljaju uz djelatnosti iz stavka 1. i 2. ovog članka i ako se njima ne umanjuje intervencijska spremnost Javne vatrogasne postrojbe  Čakovec. 
	Poslovi i broj profesionalnih vatrogasaca Javne vatrogasne postrojbe Čakovec utvrđuju se Pravilnikom o unutarnjem ustrojstvu Javne vatrogasne postrojbe Čakovec, sukladno planovima zaštite od požara i propisima kojima se uređuje područje vatrogastva, kojeg donosi Vatrogasno vijeće Javne vatrogasne postrojbe Čakovec. 

Članak 8.
	Tijela Javne vatrogasne postrojbe Čakovec su:
1. Zapovjednik 
1. Vatrogasno vijeće.

Članak 9. 
	Javnu vatrogasnu postrojbu Čakovec predstavlja i zastupa zapovjednik Javne vatrogasne postrojbe Čakovec. 
	Zapovjednika Javne vatrogasne postrojbe Čakovec imenuje i razrješava gradonačelnik Grada Čakovca na prijedlog Vatrogasnog vijeća uz prethodnu suglasnost županijskog vatrogasnog zapovjednika. 
	Za zapovjednika i zamjenika zapovjednika Javne vatrogasne postrojbe Čakovec može se imenovati osoba koja ispunjava uvjete utvrđene Zakonom i Statutom Javne vatrogasne postrojbe Čakovec. 



Članak 10. 
	Javnom vatrogasnom postrojbom Čakovec upravlja Vatrogasno vijeće čiji se članovi biraju na mandat od 5 godina. 
	Djelokrug, način rada i odlučivanja Vatrogasnog vijeća utvrđuje se Statutom Javne vatrogasne postrojbe Čakovec. 
Članak 11. 
	Javna vatrogasna postrojba Čakovec upisuje se u sudski registar nadležnog trgovačkog suda. 
	Upisom u sudski registar Javna vatrogasna postrojba Čakovec stječe svojstvo pravne osobe.“


Članak 2. 
Dosadašnji članak 6. postaje članak 12.

Članak 3.
          	Ova Odluka stupa na snagu osmog dana od dana objave u „Službenom glasniku Međimurske županije“.

OPĆINSKO VIJEĆE OPĆINE DEKANOVEC

KLASA: 021-05/20-01/02
URBROJ: 2109/20-02-20-
Dekanovec, ____.06.2020.

Predsjednica Općinskog vijeća
Općine Dekanovec
                                             						    Suzana Petak                                          



Prijedlog Odluke podnosi općinski načelnik Ivan Hajdarović.

Obrazloženje: 
1. siječnja 2020. godine stupili su na snagu novi Zakon o vatrogastvu („Narodne novine“ broj 125/19) i Zakon o ustanovama („Narodne novine“ broj 127/19), sukladno kojima je potrebno donijeti dopunu Odluku o osnivanju Javne vatrogasne postrojbe Čakovec koju je donio osnivač JVP Čakovec Grad Čakovec, te dopunu odluke o preuzimanju dijela osnivačkih prava Grada Čakovca nad ustanovom Javna vatrogasna postrojba Grada Čakovca (tadašnje ime) svih jedinica lokalne samouprave koje su preuzele dio osnivačkih prava Grada Čakovca nad spomenutom ustanovom. Članak 13. Zakona o ustanovama propisuje da akt o osnivanju mora sadržavati odredbe  o tijelima ustanove i o upravljanju ustanovom, što je ovim Prijedlogom Odluke regulirano. Člankom 32. Zakona o vatrogastvu utvrđeno je da javnom vatrogasnom postrojbom upravlja vatrogasno vijeće čiji se članovi biraju na mandat od 5 godina, a do sada je to bilo upravno vijeće čiji je mandat trajao 4 godine. Način rada i odlučivanja vatrogasnog vijeća utvrditi će se Statutom JVP Čakovec. Vatrogasno vijeće obavljati će poslove propisane člankom 36. Zakona o ustanovama. Po konstituiraju vatrogasnog vijeća pristupiti će se donošenju novog statuta Javne vatrogasne postrojbe Čakovec, sukladno Zakonu. 
Prijedlogu Odluke prilaže se izvorna Odluka iz 2011. godine.
Temeljem navedenog predlaže se Općinskom vijeću donošenje predočene Odluke. 












